CELEX: 32007R0580
Language: lv
Date: 2007-05-25 00:00:00
Title: Padomes Regula (EK) Nr. 580/2007 ( 2007. gada 29. maijs ), ar ko īsteno nolīgumus saskaņotu protokolu veidā starp Eiropas Kopienu un Brazīliju, un starp Eiropas Kopienu un Taizemi atbilstīgi 1994. gada Vispārējās vienošanās par tarifiem un tirdzniecību (VVTT 1994) XXVIII pantam un ar ko groza un papildina I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu

30.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 138/1
            
         
      PADOMES REGULA (EK) Nr. 580/2007
   (2007. gada 29. maijs),
   ar ko īsteno nolīgumus saskaņotu protokolu veidā starp Eiropas Kopienu un Brazīliju, un starp Eiropas Kopienu un Taizemi atbilstīgi 1994. gada Vispārējās vienošanās par tarifiem un tirdzniecību (VVTT 1994) XXVIII pantam un ar ko groza un papildina I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu,
   ņemot vērā Komisijas priekšlikumu,
   tā kā:
   
               (1)
            
            
               Ar Regulu (EEK) Nr. 2658/87 (1) ir izveidota preču nomenklatūru, turpmāk “Kombinētā nomenklatūra”, kā arī noteiktas kopējā muitas tarifa līgtās nodokļu likmes.
            
         
               (2)
            
            
               Ar Lēmumu 2007/360/EK (2007. gada 29. maijs), lai noslēgtu nolīgumus saskaņotu protokolu veidā starp Eiropas Kopienu un Brazīlijas Federatīvo Republiku un starp Eiropas Kopienu un Taizemes Karalisti (2), Padome Kopienas vārdā ir apstiprinājusi iepriekš minētos nolīgumus nolūkā pabeigt sarunas, kas sāktas saskaņā ar VVTT 1994 XXVIII pantu.
            
         
               (3)
            
            
               Tādēļ Regula (EEK) Nr. 2658/87 būtu atbilstīgi jāgroza un jāpapildina,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2658/87 I pielikumu groza un papildina ar nodokļiem un apjomiem, kas norādīti šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 29. maijā
      
         
            Padomes vārdā —
         
            priekšsēdētājs
         
         J. PLEWA
         
      
   
   
      (1)  OV L 256, 7.9.1987., 1 lpp. Regulā jaunākie grozījumi izdarīti ar Regulu (EK) Nr. 501/2007 (OV L 119, 9.5.2007., 1. lpp.).
   
      (2)  Sk. šo 10 lpp. OV.
   
      PIELIKUMS
      Neatkarīgi no kombinētās nomenklatūras interpretācijas noteikumiem izstrādājumu apraksta formulējums ir uzskatāms par orientējošu un atvieglojumu shēmu šajā pielikumā nosaka, izmantojot KN kodus, kādi tie ir šīs regulas pieņemšanas brīdī.
      Otrā daļa –   Muitas nodokļu grafiks
      
                  KN kods
               
               
                  Apraksts
               
               
                  Nodokļu likme
               
            
                  0210 99 39
               
               
                  Sālīta mājputnu gaļa
               
               
                  EUR 1 300 par tonnu
               
            
                  1602 31
               
               
                  Tītaru gaļas izstrādājumi
               
               
                  EUR 1 024 par tonnu
               
            
                  1602 32 19
               
               
                  Cepta cāļa gaļa
               
               
                  EUR 1 024 par tonnu
               
            
         
      Trešā daļa –   Tarifa pielikumi
      
                  KN kods
               
               
                  Apraksts
               
               
                  Nodokļu likme
               
            
                  0210 99 39
               
               
                  Sālīta mājputnu gaļa
               
               
                  Piešķir tarifa likmes kvotu 264 245 tonnas, no kurām 170 807 tonnas jāpiešķir Brazīlijai un 92 610 tonnas – Taizemei, kvotas likme 15,4 %
               
            
                  1602 31
               
               
                  Tītara gaļas izstrādājumi
               
               
                  Piešķir tarifa likmes kvotu 103 896 tonnas, no kurām 92 300 tonnas jāpiešķir Brazīlijai, kvotas likme 8,5 %
               
            
                  1602 32 19
               
               
                  Cepta cāļa gaļa
               
               
                  Piešķir tarifa likmes kvotu 250 953 tonnas, no kurām 79 477 tonnas piešķir Brazīlijai un 160 033 tonnas – Taizemei, kvotas likme 8 %
               
            EK-25 valstu precīzu tarifu aprakstu piemēro visām iepriekš minētajām tarifa pozīcijām un kvotām.